3 Au kaya: “Yalovinaka moni vakarorogo na turaga ni Jekope,Kei kemuni na iliuliu ena vuvale ni Isireli.+E dodonu moni kila na lewadodonu?2 Ia oni cata na ka vinaka,+ oni taleitaka na ka ca,+Oni cecega tani na kulidra na noqu tamata, kei na lewedra mai na suidra.+3 Oni kania tale ga na lewedra na noqu tamata,+Oni vocia tani na kulidra,Oni vorovorolaka na suidra, oni vurumemeataka,+Me vaka na ka e saqa ena kuro,* me vaka na lewe ni manumanu ena kuro ni vakasaqa.4 Ena gauna oya era na kere veivuke vei Jiova,Ia ena sega ni rogoci ira o koya.Ena vunitaka vei ira na matana ena gauna oya,+Ena vuku ni nodra ivakarau ca.+5 Qo na ka e kaya o Jiova me cudruvi ira kina na parofita era vakacalai ira tiko na noqu tamata,+Era kaya ‘Vakacegu!’+ ia era katia* e batidra+Ia era vakarau* valuti koya e sega ni biuta i gusudra e dua na ka:6 ‘Ena yacovi kemuni na bogi,+ ena sega na raivotu,+Ena butobuto ga vei kemuni, ena sega na daurairai.Ena dromu na matanisiga vei ira na parofita,Ena butobuto vei ira na siga.+7 Era na vakamaduataki na dauraivotu,+Era na rarawa na daurairai.Era na tabonaka kece na nodra sominiwai,*Ni sega ni tukuna mai na Kalou e dua na ka.’”8 Ia o yau, e sobuti au na kaukaua ni yalo i Jiova,Ena lewadodonu kei na qaqa,Meu tukuna vei Jekope na nona talaidredre, vei Isireli na nona ivalavala ca.9 Yalovinaka moni rogoca qo na turaga ni vuvale i Jekope,Kei kemuni na iliuliu ena vuvale ni Isireli,+Oni sevaka na lewadodonu, oni vakavevea na ka kece e dodonu,+10 Oni tarai Saioni ena vakadavedra, kei Jerusalemi ena ivalavala sega ni dodonu.+11 Era vakataulewa na nona turaga mera vaqumi kina,+Era veivakavulici na nona bete mera saumi kina,+Era rairai na nona parofita mera rawailavo kina.+Ia era ravi vei Jiova, era kaya:“E tiko vata kei keda o Jiova?+Ena sega ni yacovi keda na ka ca.”+12 Ena vukumuni gona,Ena cukiraki o Saioni me vaka na were,Ena vuki o Jerusalemi me ibinibini vatu,+Kei na ulunivanua ni Vale,* ena vaka na vanua cecere e veikau.*+
fij_Latn